السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد طيب الله مسائكم بكل خير
واسأل الله سبحانه وتعالى ان يلطف بنا وبكم ويسددنا واياكم لكل خير هذا هو الحدث الثاني الذي يتعلق بهذه السلسلة حكاية المجد نتكلم في ايه لماذا بعث النبي صلى الله عليه وسلم في مكة
ولماذا انفق جزء من عمر الدعوة ليس باليسير في مكة لدعوة هؤلاء ولماذا قاتل النبي صلى الله عليه وسلم وكان هناك قتال مع اهل مكة ولماذا سمى الله سبحانه وتعالى الصلح مع اهل مكة فتح مبين
ولماذا كان فتح مكة يعني دخول العرب للاسلام مكة اولي الالباب هي عاصمة الايه؟ العرب. لتنذر ام القرى ومن حولها في اماكن ان سبحان الله عم التأثير بيتم فيها بينتشر في غيرها
وده من الحاجات المهمة اوي انك حاول وانت تعمل في الاصلاح تركز على الاماكن التي سيكون لها اثر الاماكن التي يعني استراتيجيا تحمل في بطن رحمها جنين سيصرخ بالرسالة الاماكن دي منها
منها الاهتمام بالنشأ منها الاهتمام بالامهات منها الاهتمام آآ اصحاب المال المحبين للاسلام آآ منها تأمين الدعوة بالرهط لولا رهتك لرجمناك ومنها الاماكن نفسها باماكن المدن غير اماكن القرى وهكزا
المهم مكة كانت عاصمة العرب مكانها كان في قداسة شوية واستمدوا القداسة دي من رعايتهم للحرم لكن حصل موقف غريب في يوم من الايام الا وهو ان في واحد اسمه عمرو
روحي العمر ده اه في يوم من الايام كان مسافر خارج بلاده وشاف ناس يعبدوا الاصنام فقال لهم ايه دول؟ قالوا له ده الاصنام طب ايه قصتها؟ لا ده الاصنام دي لها قصة كبيرة قوي
بنستشفى بها المطر ونستنصر بها على العدو. فقال لهم ما تدوني واحد فاداهم ويدوا له واحد وده كان هبل مش هبل لا هبل سبحان الله وبدأت بقى ايه موضوع الاصنام ينتشر في مكة الى ان تقريبا كل بيت كان فيه
اه صنم من الاصنام زي ما سيأتي معنا فسبحان الله فهم كان عندهم مشروع وعندهم هم لهم مكانة لهم تأثير عالي جدا في العرب اهل قريش وفي نفس الوقت هم بيستمدوا القوة ديت والوجاهة ديت بسبب قربهم ورعايتهم لبيت الله الحرام
فلما يجي حد بمشروع تاني ويسحب توجه وحب القلوب وتعظيم القلوب له من قريش. ده واحد بيهدد مصالح بتاعتهم وكان هو الدين الاسلام الذي يمسله النبي العدنان صلى الله عليه وسلم
اتى برسالة جديدة الرسالة دي هتضرب طبعا مصالحهم هتسحب الباصات من تحت ايديهم هكذا آآ الظاهر بالنسبة له فهما كان عندهم منع رهيب ان محمد صلى الله عليه وسلم يكون له مشروع معظم في المنطقة. لان ده هيسحب منهم البساط
حاول النبي صلى الله عليه وسلم في هذا المكان يزعزع بعض السوابت ويهدم الاصنام في القلوب فامن من امن وسبت على اه ضلاله من ثبت سبحان الله سمى الله سبحانه وتعالى فتح مكة الفتح المبين. فتح مكة كان هو ده الحدس اللي احنا هنتكلم عن بعض تفاصيله
في هذا اللقاء وفي هذه السلسلة فتح مكة كان حدس حصل في رمضان كان في رمضان سنة تمانية هجرية آآ الحدس نفسه في قريب من عشرين رمضان. والتفاصيل اللي احنا هنزكرها
يعني هتكون في الخمسة وعشرين من رمضان تقريبا على خلاف بين العلماء. المهم هي بعد عشرين من رمضان فوقت اعتكاف بقى ووقت التهجد ووقت خلاص بقى احنا رايقين قوي في الوقت ده نخرج للجهاد وجري
ده بالخيول ونجري ونقاتل وبتاع يعني ليه المشقة دي ؟ ليه المشقة ديت واحنا نطلع نبعد يعني عن جو الروحانيات وجو ومش عارف ايه ودي من اول الفوائد اللي الواحد يستفيد منها وده باكد عليها ان رمضان يا جماعة ليس شهر الصيام وفقط ولا شهر القرآن ولا فقط ولا شهر الدعوة فقط
هو رمضان هو شهر يسرع تحقيق المهمة مهمتي ان انا اكون عبد لله او انا في وقت في الصيام انا صايم وانا طالع في رمضان اقاتل في سبيل بفطر ليه؟ لان رمضان مش شهر الصيام بس
لأ عاديك اهو خارج وبتفطر وانت خارج تنصر دين الله وفي شهر رمضان وممكن تفطر؟ اه ممكن تفطر لو فيه قتال وسفر ومشقة سبحان الله مع ما تكون تنطلق من الانطلاق ده ما بيدنكش بقى تقول ايه التهجد وما لقتش قلبي وقلبي ضاع مني وكان فيه بك ما كانش فيه بكاء ومش عارف ايه فيه ناس
جماعة بيتعامل مع التهجد والتراويح وكده يعني يا رب هتديني بكاء الصلاة دي حلوة وانت تقبلتها مني مش هاخد بكاء وانتعاش كده التراويح غير مقبولة ودي من المساهيم الخفية اللي بتدمر
السيستم بتاع التزكية في قلب الانسان ان بيبدأ بعد كده هو بيربط بين قربه من الله وبعده بحلاوة الايه؟ بحلاوة التهجد. بحلاوة القيام بحلاوة التراويح او تيسير التراويح. فلو لم تتيسر التراويح في المسجد اللي هو عاوزه ورا الامام اللي هو عاوزه هو ربنا مش عاوزني وانا ربنا طاردني وانا مش لاقي قلبي
انا حاسس ان رمضان بيضيع مني وانا وانا وانا لأ هو فهمك عن الاسلام اللي بيضيع منك لكن الاسلام نفسه ورمضان الذي شرعه الرحمن سبحانه وتعالى ما ضاعش ولا حاجة بل بالعكس انت مغموس في بركاته
لكن سبحان الله بعض عشان كده دايما نقول احنا عاوزين مسلم يسعد وعيه لازم يبقى في سعي بوعي لان المفهوم على بصيرة ده لو ما جاش مستحيل تعرف تتحرك في طريق الى الله سبحانه وتعالى. ادعو الى الله على بصيرة
انا ومن اتبعني الفريق كله لازم يكون على بص له لازم السقافة تكون واحدة فربنا سمى الفتح ده فتح مكة فتح المبين. ليه؟ لان احد المعاني اللي كسبها المسلمين. اعتراف اعتراف الكفار بالمشروع له
بمشروع المسلمين بعد صلح الايه؟ الحديبية المهم كان في في حاجة اسمها صلح الحديبية. صلح الحديبية ده كان قبل فتح مكة. النبي صلى الله عليه وسلم باختصار كان رايح مكة عشان يعتمر
فمنعوا الكفار. قالوا له لا مش هتخش المرة دي في قصة طويلة قوي لا داعي لحكايتها دلوقتي القصة الطويلة قوي دي انتهت على ايه؟ ان هم يدوا النبي صلى الله عليه وسلم يقولوا له انت تيجي السنة الجاية
وتعمل عمرة وبالنسبة للقتال اللي بينا وبين بعض احنا بينا وبين بعض معاهدة لمدة عشر سنين المعاهدة ديت لا نقاتلكم ولا تقاتلونا وتفاصيل المعاهدة ديت من ضمنها ان ما فيش حد يايه لو حد جالكم من عندنا
يسلموه لنا ولو حد ارتد من عندكم مش هنسلمه لكم. ايا كان بقى ايه السبب والكلام ده آآ مش وقته فالنبي صلى الله عليه وسلم لما اتفق معهم في قبيلة اسمها بني بكر وفي قبيلة اسمها خزاعة
القبيلة اسمها ايه قبيلة اسمها بني بكر وقبيلة اسمها ايه خزاع يبقى بني بكر دول دخلوا في حلف قريش ماشي؟ وخزاعة دخلوا في فريق النبي صلى الله عليه وسلم. زي كده ما احنا نيجي نقول ايه؟ الاتفاقات المشتركة زي ما بيقولوا يعني
بوقت من الاوقات بني بكر ده ايه اللي حصل اعتدوا على خزاعة يبقى الفريق اللي موالي قريش اعتدى على مين؟ على خزاعة اللي موالية للنبي صلى الله عليه وسلم فهنا دلوقتي فيه اتفاق شبه دفاع مشترك
وكمان قريش مدت آآ بني بكر بايه ببعض الاسلحة وكده عمرو ابن سالم ده قيل ان هو استغاس بالنبي صلى الله عليه وسلم وقال له نصرت يا عمرو بن سالم نصرت يا عمرو بن سالم
ابو سفيان طبعا حاول يهدي الموقف وجري راح المدينة وحاول يتدخل ويستشفع بابي بكر وعمر وبتاع وما فيش. قالوا له ما النبي صلى الله عليه وسلم رافض تماما وما فيش مشروع ابدا لتجديد الهدنة ولا تعديل البنود انتهى
فطبعا هو واضح دلوقتي ان الهدنة مين اللي طعن فيها ومين اللي خالف الاتفاق اللي خالف الاتفاق دلوقتي وايه قريش ومن معه فطبعا هم مستنيين الرد هيكون ايه والنبي صلى الله عليه وسلم يبدأ يجهز الجيش بيجهز تجهيز سري غير معلن لفتح مكة
هم سبحان الله عارفين ان هيبقى في رد فعل. ايه هو مش عارفين يتخيلوا هيكون ايه. فحاول يتلطف مع النبي رجع خسران وما النبي صلى الله عليه وسلم لم يعطه
فيه شيء النبي اتخز اجراءات عشان يفتتح مكة كلها تنم عن السرية وتنم من النبي صلى الله عليه وسلم لا يريد المواجهة. احنا مش رايحين نصفي ايه حسابات ودماء يعني نقلل الدماء على قد ما نقدر
فكان اول حاجة عبأ الجيش وكان الجيش عشر تلاف واحد. ياه! عشر تلاف واحد الله اكبر من تمن سنوات ما كانش معهم تقريبا متين تلتميت واحد. النهاردة عشرة الاف واحد
فسرية تامة جدا يعبأ هذا الجيش. وكتير من الجيش ما كنش عارف هو رايح فين هو عارف ان في استعداد قوي جدا هيا بنا حاطب رضي الله عنه من الصحابة الكبار جدا من اهل بدر
آآ سرب معلومة اه لامرأة كتب لها جواب يعني وتوصله. لان ما كانش بقى فيه جروبات ولا فيه صفحة بتاعة ابو لهب وابو سفيان ويبعت له على الخاص ويقول له الحق. فما كانش فيه
ايه الكلام ده؟ الوسيلة الوحيدة ان هي ايه ان ممكن تبقى من خلال الامور البدائية دي فكتب رسالة ان ان احنا جايين وهنيجي مكة وهنعمل كزا وكزا وكزا وكان ليه مبرر المبرر ده كان خلاف الاولى خالص وانكر عليه الوحي
انكر عليه النبي صلى الله عليه وسلم بعد ذلك لكن عادي ان ممكن في حد من الافاضل يجتهد وهيكون اخطأ ويكون ليه دوافع آآ نوعا ما ظاهرا يعني متفهمة لكن غير مقبولة من الناحية الشرعية
المهم لكن الحمد لله قبل ما الجواب يوصل لمكة النبي بعت علي رضي الله عنه في مهمة خاصة ولحق الست دي وجاب الايه؟ الجواب بعد ان اخبره الله سبحانه وتعالى بالوحي بل هذا الخبر
قلنا ان معزم الجيش كان خارج ما كانش عارف احنا رايحين فين ابو سفيان حاول يلطف الجو لما عرف بقى ايه وخلاص على مشارف عرفوا بدأ الاخبار تتسرب عاوز يلطف الجو
فراح خد العباس العباس ده يقرب للنبي ابن خالته ولا ابن عمته ابن عباس سيدنا عبدالمطلب ده ابن عمته ولا ابن خالته؟ ابن عمه هو عم النبي صلى الله عليه وسلم. جميل؟ عم النبي صلى الله عليه وسلم
فابو سفيان حب يا صاحب العباس. والعباس ده يعني هل كان هو مسلم في الوقت ده ولا كان ايه؟ هو المهم كان في مكة ولم يهاجر الى هذا الوقت وكان ظاهرة ان هو مسلم
لكن ما كانش فيه زاهر للكفار هذا الامر يعني قال له تعال ندخل ونتكلم مع محمد قبل الدخول قبل ما يدخل مكة يعني عاوز يا ابو سفيان سبحان الله بقى عاوز يلطف الجو
ويبدأ النبي صلى الله عليه وسلم القائد زي ما هنتكلم معكم ان شاء الله في يوم من الايام في السراج القائد من الاعلى للمسلمين اه يبدأ بحرب نفسية ورسايل نفسية في غاية
الاسلوب الغير مباشر ايه اللي حصل بقى النبي صلى الله عليه وسلم معه الجيش بتاعه هيعدوا منين؟ الجيش ده اول حاجة وهو داخل مكة حاصرها من كل الاتجاهات خالد ابن وليد هيطلع من مكان والمغيرة هيدخل من مكان فالمهم حوطه المكة كلها وهما داخلين فمكة تقريبا سقطت في ايديهم
الحاجة التانية هم داخلين مكة انتم عارفين بين مكة جبال صح اختار النبي صلى الله عليه وسلم ان يمروا في حتة ضيقة بين جبلين اللي هو وادي بين جبلين يمشي فيه
طيب دا ليه عشان النبي صلى الله عليه وسلم الجأ العباس وابو سفيان ان الموقف اللي هم عاوزين يتكلموا مع النبي فيه يكونوا في الحتة دي احنا عارفين مسلا انت داخل الايه؟ القاهرة داخل التجمع من من التسعين فانت عاوز ايه؟ من حتة كده معينة من عند الاشارة وتكسر يمين اه هو بقى في الحتة دي
كده ايه انت قررت انك تدخل بالطريقة ديت الناس تشوف الايه الدخلة عاملة ازاي وفي رسالة في الدخلة فهما المكان ده ضيق فهو واقفين الجبل بين الجبلين هياخد ايه يعني؟ هياخد بالعرض كم واحد يعني مية؟ متين
فالمكان بين الجبلين غير الصحرا الصحرا ممكن تبقى واخدة ايه؟ جانب افقي كبير قوي ابو سفيان واقف وبينتزر وبيشوف وكل اما اشوف كتيبة جهاد الكيش. طبعا النبي صلى الله عليه وسلم خلى ان كل كتيبة تبقى ماسكة راية
فالانصار بالفرق بتاعتهم كل واحد معاه راية وايه دول مين دول فدول بني كزا ودول ده دول بني مش عارف ايه ده دول بني عبدالاشهل ده دول مش فحاجة مهولة
فالدنيا ماشية وهو قاعد عمال يبص كده وكأني بابو سفيان والعرق بين عينيه انتفخ وفاتح بوقه سبحان الله وقاعد يبص كده فشايف الملك ده رهيب فبيقول له لقد صار ملك ابن اخيك اليوم عزيما
هو العباس بيقول له ويحك ابا سفيان انها النبوة يبقوا قاعدين يتكلموا مع بعض فبيقولوا ايه ده ده ايه ده ده بقى حاجة صعبة خالص ده الملك بتاعه بقى كبير قوي. قال له ويحك! ده مش ملك! دي النبوة
سبحان الله! فجيش كل شوية كتيبة تخش. وبعد شوية كتيبة تخش. وبعد شوية كتيبة تخش. واذا في كتيبة والراية بتاعتها خضراء واذا فيها السراج المنير طبعا الكتيبة دي كانت محمية جامد قوي كان فيها حراسة قوية جدا وفيها اقوياء الصحابة رضي الله عنهم
الانصار وطبعا هو شايف المشهد فعلم ان لا طاقة لهؤلاء لا طاقة لهم بهؤلاء مستحيل في حد يقدر يقف لهؤلاء فسبحان الله دخل عليه اتنين دخل عليه دخل على العباس على النبي صلى الله عليه وسلم قال له يا رسول الله ان ابا سفيان
رجل يحب الفخر فاجعل له شيئا شوف اما تبقى عارف آآ آآ مفاتيح الناس وانك تكون لبيب العباس بيناول النبي صلى الله عليه وسلم بيقول له يا رسول الله العب ابو سفيان ده راجل ده بابه
رغم ان النبي يعرف ابو سفيان كويس لكن ما فيش مانع انك تأكد بمعلومة يعني وهنا القائد صلى الله عليه وسلم يخوض برضه معنى نفسي اخر يجيب ابو سفيان لمس كتاف
فالنبي صلى الله عليه وسلم يقول ايه؟ من دخل داره فهو امن. يعني اي حد من الكفار هيدخل فهو امن. لان النبي صلى الله عليه وسلم اه لابد ان يتمكن من من المكان اللي هو داخله فهيعمل ايه؟ حزر تجول زي ما بيقولوا اليومين دول
عزر التجوال ده لازم عشان تسيطر فهل من دخل داره فهو امن. اللي يخش بيته فهو امن ومن دخل دار ابا سفيان فهو امن يا سلام على الجمال من دخل دار ابي سفيان فهو امن
تخيل ان انت واحد ما بقاش تتخيل انت. تتخيل انت ان في واحد من اهل مكة دلوقتي قدامك وصاحبك الراجل ده دلوقتي قدام بيته يدخل بيته ولا يروح يدور على بيت ابو سفيان ويخشه
الطبيعي ايه اللي هيحصل والواحد يدخل بيته وايه اللي يودينا بيت ابو سفيان يعني سبحان الله! ازا هزه الجملة ما فارقتش اي حاجة على الارض الجملة دي ما عملتش اي تأسير على الارض
زي ما انت تقول لواحد يعني بيحب الفخر تقول له حضرتك وانت ومش عارف ايه بس ما هو حضرتك يعني الحاضر قدامي يعني هو ايه يعني فالنبي صلى الله عليه وسلم
اشبع حاجة عند ابو سفيان ادى له وضعه والحاجة التانية جعله محايدا. ودي مهمة جدا جدا جدا. شفت بقى قلتها كم مرة؟ ما اعرفش. بس المهم هي مهمة في ايه بقى
ان من لم يكن مع الدعوة الا تجعله عدوا للدعوة؟ اجعله محايدا اللي ما يقفش في صف الاسلام وفي صف حب نشر السنة على الاقل لا تجعله معادي للسنة ولا تصنفه ويعني وتظل تؤكد عليه انه عدو
يعني مسلا فيه والد آآ لا يرى السنة ويقول لك انا هو قرآني والكلام ده والكلام اللي ايه ده احيانا الخطاب يكون ايه انت راجل بتكره السنة انت راجل غير معزم لسنة النبي صلى الله عليه وسلم انت راجل مش عارف ايه انت مش عارف انت عندك خلل عقدي
انت عندك خلل كزا ولا شك ان الحاجات دي كلها بتكون موجودة عند البعض لكن لا نرى ان هذه طريقة للدعوة ولا طريقة للإرشاد لكن هناك مداخل قد تنفع مع هؤلاء
من ضمن هذه المداخل انك تثني او بلاش كلمة تثني انك تظهر شيء هو يفعله الا وهو انا عاجبني جدا انك متمسك بالقرآن وعاجبني جدا تعظيمك للنص نص القرآن وانا مدرك تماما ان هذا الباب ان شاء الله يعني
اه ازا عظمت القرآن بصدق وبحب الله سبحانه وتعالى لن يتركك الخطاب ده عن ما انا انطلق منه بفتح شوية بفتح يعني شباك في القلب يدخلني منه عشان لازم نعرف نتكلم مع بعض ما انا عاوز بقى اتناقش معه بهدوء طب تعال كده نشوف القرآن يا ابي
شوفوا الاية ديت الاية دي معناها ايه طب الاية دي معناها ايه؟ طب وما اتاكم الرسول. طب دي معناها ايه انا بقى ابدأ ادخل معه سنة سنة سنة من القرآن
فايه اللي يحصل خاصة ازا كان يحبني وان في قدر من من الارتباط الوجداني الفطري لكن اول ما انا مش عارف اخده في صفي سيبه في الوسط ما تودوش في الناحية التانية
ما تخلهوش هو محسوب تقول له ايه انت اصلا من ضمن الناس اعداء السنة انت اصلا لا ترى فتخليه ايه؟ كل اما تقول له الجملة دي هو بيرجع خطوة يقرب من التانيين. زي ما في اخت
عندها اشكالات في موضوع الفهم الهوية الانسوية المسلمة. عندها مشكلة. مش فاهمة تفاصيل كتيرة في الاسلام فاما تيجي تقول حاجة فانت تقول لها ايه اوه عرق النسوية دب فيك. انا سبحان الله كنت حاسس حاسة كده نقابك مش عاجبني
انا مش عارف ليه ما اما شفتك ما ارتحتش قلبي كده نفر منك مش عارف ليه ما حسيت شميت ريحة نسوية كده فتقول لك لا انا والله ما كده بس انا هو انا عشان قلت آآ كزا كزا يبقى انا نسوية اه طبعا. وكمان بتسمعي لفلانة؟ لأ ده انت فعلا فنانة نسوية
يا جماعة دايما فرقوا بين الفكر والشخص اللي مشترك في بعض تفاصيله واخدين بالكم يعني ارجو من الله ان كلامي ده يكون شهد ومفهوم في سياقه ولا ينزع من سياقه لان لو نزع
هيفهم بطريقة وحشة خالص احيانا في واحد آآ منتمي او مسلا اتولد في بيئة صوفية في بيئة آآ والده شيخ طريقة جده شيخ طريقة والكلام ده كله فهزا الشاب وبيروح معهم احيانا الموالد واحيانا كزا. اما تتعامل معه حاول تتعامل معه ان هو
متلبس ببعض تفاصيل الصوفية ومش شرط ان هو يكون متبني آآ فكر الطائفة دي كله وكل اللوازم هو اصلا ممكن ما يكونش عارف كل التفاصيل اللي انت بتحكي فيها تقول له انت عارف الناس دي بيقولوا ايه
الطريقة ديت اصلا يعتقدوا في فلان ويعتقدوا في فلان ويعتقدوا في فلان. اما تيجي انت تحاسبه على المشاريب دي كلها هو لم يتبناها اصلا فلازم تتأكد اولا ان الطرف اللي قدامك ده
المنتسب منتسب سلوكا وفكرا منتسب سلوكا وفكرا وفاهم اللوازم التفاصيل دي كلها لان احيانا بيلاقي نفسه بيتحاسب على حاجات قد كده. فيجي من من سبب الهجوم الكتير بيبدأ ايه؟ يقرب اعمق ويغرز اكتر
بالطريقة دي صدقوني عم تتعاملوا فيها مع الناس هتكسبوا ناس كتير قوي في حياتكم حتى الناس اللي بتضايق من اهل الاستقامة وبيتضايق من اللي بيتقال عليهم السلفيين والكلام ده واخد بالكم
آآ خلينا نكمل نكمل في موضوع الصوفية نبعد عن السلفيين مثلا ايه ده الناحية الشرشرة. في في طائفة من السلفيين يعوم الصوفية يرون ان الاضرحة ديت اه بيكتبوا في الكتب بتاعتهم ان الضريح بتاع الولي يمكن زيارته افضل من زيارة ايه؟ المسجد النبوي
خلينا نقول ان في ناس بيقولوا كده اه فدي صوفي اسمه ايه آآ حمكشة الفريدة لما يبقى ابنهم بتقابله في الشارع وهو احيانا بيروح مع والده واحيانا بيكتب على الايه كان اليوم النهاردة يوم جميل ويوم روحاني وكده. اما تيجي تتكلم معه
انا مش بقول لك تتكلم معه ان هو انسان كويس بقى اتكلم معه ايه؟ بلاش تشيله شيلة كل الدساتير بتاعت حموكشة اتأكد تماما الاول هل الولد ده بيقول ان زيارة الضريح للولي
ابرك وافضل من زيارة مسجد النبي صلى الله عليه وسلم. ممكن يقول لك ايه ؟ استغفر الله يا شيخ اعوز بالله ايه الكلام اللي انت بتقوله ده انا عمري ما اقول كده
تقول له طب تعال بقى انتم في الكتاب بتاع عمك بيقول كده اهو شف كاتب ايه؟ استغفر الله والله العزيم انا اول مرة اشوف كده. فتبدأ انت ايه تعمل ايه؟ تهز عنده اشياء على الاقل على الاقل
بدل ما تخليه يغرز ويتحسب على المدرسة دي مية في المية خليه منسوب عشرة في المية نستفيد من من الطريقة ديت طريقة انك خلي دايما عدوك ان لم يعني قربه من مساحة المحايدة
لا مساحة يعني حتى ربنا سبحانه وتعالى يقول ان الذين كفروا ثم ازدادوا كفرا. شف برده في واحد بيقول لك ايه؟ ايوة بس كانت الصوفية زمان مختلفة. آآ برضو احنا ايه؟ واضح ان احنا مش فاهمين اللي انا عاوز اقوله
وواضح ان احنا بنسمعه بخلفية ضاغطة بخلفية ضاغطة فمش قادرة افك الاتنين عن بعض انا ما بقولش يا جماعة ان الناس دي كويسة ولا بتكلم انا بقول حاجة في فئة التعامل مع الناس
يعني خلينا نقول في مفهوم شوية كده يقول لك ان ايه ان مش عارف المهنة دي اللي فيها ناس ظلمة خلاص بدون بقى التفاصيل. المهنة دي ناس ظالمة اما في واحد انت قبله من اصحاب المهنة دي ما تحاسبوش على جميع المشاريب وكل الافهام وكل الافكار اللي عندك تجاه المهنة دي. الاول تأكد هو
غام منتمي فكريا وتأصيليا لكل اللوازم دي ام لا وفي الاول والاخر ده يا جماعة للانصاف فاسأل الله سبحانه وتعالى ان يرزقنا الانصاف. ان النبي صلى الله عليه وسلم جعل ابو سفيان بهذه الجملة لا يشتاط كفرا ولا يشتاط ازدياد في الكفر
لان الذين كفروا غير الذين كفروا ثم ازدادوا كفرا دول غير دول فدايما خلي الطرف اللي قدامك الناس في المسجد مش حابين انك تصلي لهم امام اقسامك مش عاجبهم وبتاع لا يا شيخ مش انت اللي هتصلي بنا امام
فتبتسم وتقول له ما فيش مشكلة اهم حد اي حد يصلي. فهو بيتضايق جدا منك ومتضايق جدا من فكرة وقاعد مصمم هو عنده فكرة ان كل الملتزمين عندهم جفاء وناس رخمة جدا وناس مش عارف ايه بسبب الاعلام بسبب حقد بسبب حسد بسبب اي حاجة
فانت لازم تخليه على الاقل عم يتعب وتروحوا تزوروا فانت عملت ايه؟ صححت عنده سورة نمطية عن مدرسة كاملة. فعلى الاقل على الاقل في يوم من الايام هيقول ايه بصوا يا جماعة هي المدرسة دي حاجة بس في ناس منهم كتير حلوين
كده انت كسبت درجة كبيرة قوي بس مش كسبت لنفسك انت كسبت لدينك لان احنا لينا هدف يا جماعة ان الناس تقرب من ربنا الفكرة مش مسألة مين اللي يكسب في الكلام ومين اللي ايه اللي يعلم على التاني الاول
لأ احنا مش في معركة مين اللي هيكسب ومين اللي لأ الحمد لله الذي انقز به نفسا من النار يا اخي قلل قلل مشاكله على قد ما تقدر ما تخلهوش دايما محتقن
ان شاء الله ارجو من الله ان يكون كلامي واضح وان ما فيهوش لبس لغاية دلوقتي يعني سبحان الله هذا ابو سفيان هدي جدا بعد الامر دوت حصلت فتح مكة وكان امر النبي صلى الله عليه وسلم في الوقت ده بهدم اكبر الاصنام
اللي كانت بتعبد في جزيرة العرب كان الصنم ده هو العزى وكانت اليد اللي هدمته هي يد خالد بن الوليد واحد من كبار كبار كبار والناس التقيلة انزا والعزة دي
وآآ اه وباقي الاصنام كان كل واحدة منها لهم قصة كانت قصة مليئة بالظلمات انارها القرآن ازهب هذه الاشياء المهم احنا قلنا ان عمرو ده دخل الاصنام مكة وكانت اقدم اصنام العرب في صنم اسمه مناه
منادى سموه كده لان الدماء كانت تمنع عنده. يعني يدبحه عنده يعني. خلاص فتراق عنده الدماء تمنع عنده اي تراق عنده. فهي سمي منام. كانوا بيدبحوا عند الصنم ده وكان مناه منصوب على ساحل البحر بين مكة والمدينة. وكانت العرب انتم بتحبوا قوي وتهابه
وتسمي ولادها به عبد مناه زيد مناه تيم مناه كده يعني كان اشد الناس عزاما لمين ؟ الاوس والخزرج الانصار كان عندهم منادى يعني هو ده المنى بس منى ما لهاش علاقة بالايه؟ بمناعة
ما اعرفش منى اصلها ايه في الحتة دي؟ هل منى مسلا الممكن بتضحي لدرجة ممكن تضحي بدمها عشان غيرها ما اعرفش ثم اه اتخذت بعد كده العرب اللات. ايه اللات ده
اللات بعد ما نام عارف واحد يقول لك ايه فلان ده بيلت كتير خلاص؟ يعني بيعجن آآ اللات دي كانت صخرة في الطايف كان بيجلس عليها واحد قيل انه كان يهودي وكان يلت السويق. يلت السويق يعني بيعجن الدقيق عشان يكون ايه
اه سويق يعني يتاكل يعني وكان يلت السويق للناس عشان يأكلوه طريا وهما رايحين الحج كانوا الناس بينادونه ايه؟ باللات. الراجل اللي بيلت اللات. واخد بالكم لما مات الناس عزمت اوي المعنى اللي كان هو بيعمله
وراحت سقيف جايبة فوق الصخرة دي عملت لها ايه؟ صنم وكانوا بيطوفوا حواليه ودي كانت الكعبة بتاعتهم وكانت قريش وسائر العرب بتعظم اللات وسموا ولادهم برضو زي دلات اللات تيمونات
عبدالله سبحان الله فده كان فانتم شايفين بقى ايه جزور الشرك جاية ازاي ودايما سبحان الله لو انتبهتوا ان الموضوع فيه ايه في علاقة بالخير ولزلك تبدأوا تفهموا ليه الشرع نهى على الصور
لانك انت احيانا اما تيجي تشوف الحكم الشرعي منتزع من سياق ما تفهمش اوي. لأ آآ زمان يعني الراجل اليهودي ده خلاص هما اا النهار ده هوا في صورة في زهنهم عنو
فعزمه جدا المكان بتاعه فايه اللي حصل؟ فالاول يا ابني نعزمه السورة دي بتزكرني بمين؟ باللات. دا دا بنت اللات. دا دا مش عارف ايه. فدايما يزكروني وبعد شوية بيقولوا انت عارف اللاب ده معظم في القلوب ليه محب؟ ده كان يجري اهو الراجل مفتوح عليه
ده كان ولي. ده كان وكان وكان وكان وسبحان عمره ما كل مال حرام. وكان دايما يعمل ايه اه دايما يجهز الاكل للحديد اللي رايحين يقصدوا بيت الله الجيل اللي بعده يجي يقول لك ايه؟ الناس ديت لا مش اهتموا بالمكان ده الا ان الراجل ده كان له سر مع الله. الجيل اللي بعده يقول لك ايه؟ ان الراجل ده كان ربنا ايه؟ ميسر له امر
واللي عاوز يدعي يروح في المكان ده. فييجي اجيال بعد كده تعبد هزا الرجل وعاوزين تشوفوا كويس قوي بالصورة دي تشوفها فين؟ شفها في كوريا الشمالية دلوقتي شف الناس بيعبدوا الصورة عاملين ازاي النهاردة
الراجل اللي هو ايه يعني وشه زي قفاه ده هو وابوه وجده ماشي انتم لك ما تتخيلوا ان الصورة حاططها في كل مكان والتقديس حطه في كل مكان والصورة دي تطرقت وبعدين تطورت بقت في اصنام
الحاجات ديت ايه اللي حصل انت تكرهه براحتك بس جت دولة اهي وجه نظام وحطه وعلى فكرة يا جماعة يعني كل الناس مؤهلة كده كل الناس مؤهلة لو جالهم عجل له خوار بس اتحطت عليه الكاميرا ممكن الناس تقول لك ايه بس يا اخي شايف
طب انت شفت قبل كده عجل ليه خوار بس شفت الهوا بيخش منين ويطلع منين سمع صوت سامع صوت اللحن وواحد يجيب لك من كاميرا كده ايه من ناحية الايه من ناحية يعني ضهره كده وانت ماشي وشف شايف الصفار يا اخي والله العزيم تسر النازرين
وواحد يجيب لك قرن ويقول لك ياه على القرن. وواحد يقول لك ايه يا اخي شف الليونة واحد يقول لك دي انوسة وواحد يقول لك مش عارف ايه. على حسب الكاميرا هتجيب لك منين؟ طب لو النهاردة الولد راح الحضانة لقى ايه؟ لقى متن الايه؟ متن البقر
وبعدين دخل اولى ابتدائي لقى ان في كتاب بيتكلم عن الايه؟ النباتي ومش النباتي والكلام ده كله. وبقى المعلمة بتخش بلبس البقرة وبعديه يطلب يربوا البقر. بعد شوية ايه اللي هيحصل
البقرة دي هتشرب في قلوب الناس. فالصور تشرب في قلوب الناس. شوفوها انت النهاردة محافظة على صورة بنتك وصورة مامتك وكل شوية تبصي يا ماما وحبيبتي وحشاني بتكلمي مين يا بنتي
يعني من الناحية النفسية سلامتك. يعني لو دخل طبيب نفسي يقول لك الواد ده ملبوس. لأ والله ملبوس. لا يا عم مش ملبوس ولا حاجة. يا عم انا سامعه انا شايفه بتكلم مين ده ؟ يا عم لأ ده
بص على صورة والدته وقعد ما يتكلم مع والدته فايه اللي وصل الحاجات دي كلها؟ هو البعد يا جماعة. لان الله يغار على قلبك. ويريد ان قلبك يكون حر محررة
فلازم يبقى قلبك يكون حر. فمن ضمن الحرية الا يتعلق ما يتعلقش. ما فيش حاجة تدوب بايه؟ قلبك ده لازق فيها فيحميك الرب جل وعلا من هذه التعلقات ولا في مسلة تلف عليها ولا في مش عارف حاجة تتمسح فيها والكلام ده كله. وبسبب ان ربنا يعلم ان الخلق وان القلب ده مؤهل
اهل وجاهز ومحتاج ان لازم في حاجة يقرب منها جعل لك اشياء وقال لك ان الاشياء ديت دي المباحة بس. اللي هي ايه؟ الكعبة الحجر الاسود الروضة مقام ابراهيم. في حاجات كده عظمها لك في قلبك
ليه؟ لان ربنا خلقك ويعلم ان في قدر ما من الاحتياج داخل القلب لازم ايه؟ يبقى في ارتباط بحاجة بوجه الارتباط ده واخدين بالكم؟ فالمعنى ده مهم اوي اوي اوي اوي. وانا بالنسبة لي يعني اول درجة من درجات علاج العشق
هو حرق الصور تحرقها من دماغك ازاي بقى ودي المنهجية دي مش بتاعت محمد يعني انا مش لسه قايلها النهاردة المنهجية ديت قايلها ابن القيم والعلماء وزمان وابن حزم وغيره
سبحان الله لما نيجي نشوف بقى الناس ديت تشربت التشرد ده. فعمله اللات وبعد كده اتخز العرب العزى بنوها بارض نخلة على بعد تسع اميال من مكة. كانت العزة دي من اعظم الاصنام عند قريش
بنوها بنوا فوقها بيت كده يضاهي الكعبة. وعملوا لها حمى وبتاع واقاموا عندها ايه؟ منحرى. الناس تنحر عندها الهدي عادي سبحان الله لا تنزل بدعة الا وتزاحم سنة. ما ينزل
آآ حكم ارضي الا ويزاحم حكم سمائي لازم خلصانة عشان كده اي لعب يا جماعة انتم عارفين لغة البرمجة صح؟ عارفين اللغة اللي منكم دارس برمجة عارف اللغة اللغة بتاعة البرمجة او المهم لغة الاكواد اي لعب في الكود ايه اللي بيحصل
اي لعب ولو مللي ايه اللي بيحصل هل الوضع بيبقى تمام؟ يعني انا لو دخلت النهاردة في السي عندك في الويندوز بتاعك ولعبت في بعض الاكواد ايه اللي هيحصل؟ الدنيا بتبوظ صح
انت برضو مع الفرق الكبير بس اتعامل مع ان الوحي ده كود اي لعب فيه لازم لازم هتلاقي الزوايا بتاعتك بدأت ايه محتاجة ضبط زوايا تشوف لك بقى حد يزبط لك الزوايا اللي عندك
عشان كده فكرة انك ترمي ودنك وتسمعي حقوقك وانت كبنت المفترض او ترمي استشارات الاسرية لحد غير متشبع بالوحي ومعتز به هيلعب لك في الكود ولو اتلعب في الكود خلاص السيستم ضرب
هيبقى فيه مشكلة فالجماعة دول ايه اللي حصل؟ بدأوا يلعبوا بقى. قال لك طب ما نجيب برضه ايه عند العزى ونعمل ايه؟ نحر هدايا والكلام ده كله بصوا احنا لازم نخلص ماشي
واضح كده ان انا ايه طولت قوي بس ان شاء الله عاوز اخلص النهاردة هبنى الاصنام عشان لازم خلاص ما احنا في رمضان هنهدم اصنام ازا كان في مكة اتهدمت الاصنام فالايام دي فاحنا عاوزين نهدم الاصنام النهاردة برضو
وكانوا بيقولوا على الاصنام دي لما الدنيا سخنت معهم كان طبعا بيطوف وهو ايه؟ لو يعني ايه عملوا لها نشيد مش هنسكت هي برضو الدنيا ايه؟ ابدأ كان بيلت الاول. بعد الليت ده خدي لفز اعلى. بقى ايه؟ اللات
وبعد اللات دي قال لك ايه؟ ده سبحان الله انت واخد بالك؟ ده ده الله والولاد قريبين جدا من بعض والعزة دي مش عارف ايه والبعض قال لك لأ ده هم اصلا سموها من ايه؟ من اسماء الله. المهم راح قايل لك سخنت بقى منهم وراحوا طلعوها النشيد. ايه هو النشيد بقى
قال لك ولاتي واقع اما ييجوا يطوفوا حوالين الكعبة يقول لك واللاتي والعزى ومناة الثالثة الاخرى فانهن الغرانيق العلا وان شفاعتهن لترتجى. ايه بقى الغرض يقضي الغرض يعني الغرنوق الشاب الابيض الجميل
جمع ورنيق فشبهوا الاصنام بالشد الوسيم وان لها شفاعة طيب ليه شفاعة ليه له شفاعة عند ربنا. ما انت لازم هي سخنت منك. احيانا سبحان الله عارف يا عم واحد تلاقيه بيهبد فتلاقي اللي جنبه ايه انت هتهبد هتعلي هعلي عليك
فنهبد فوق هبد الهابدين عارفين الجماعة دول فلما اتحطوا في المواطن دي التطور الطبيعي للانحراف وللشرك راح قايلين لك ايه؟ ما هو انت عارف ليه هي لها شفاعة؟ بييجي لها شفاعة؟ قال لك اصل هي بنات الله
ده ايه ده دماغه هربت خالص تعالى الله عما يشركون علوا كبيرا شفت الافكار جت جت ازاي لما بعس الله سبحانه وتعالى النبي كان معه مشروع. مشروع التوحيد طبعا اول ما عاب العزة
من جملة معابه ايه اللي حصل اتدمروا من جوة ده دبحه خاصة ان القرآن يعني قلت لكم قبل كده ان ان العرب عندهم فكرة المعارضة دي عالية جدا. يعني ايه المعارضة؟ يعني يتقال فيه بيت شعر او حد يلمح على
كان بيقوم وكده يرد عليه بقصيدة يعني آآ تبهدله تعريهم فالنهارده النبي صلى الله عليه وسلم ماذا يفعل فالنبي صلى الله عليه وسلم النهاردة بيعري مش بقى ده ده بيسفه احلامهم ويسفه اللي بيعملوه
فهيعملوا ايه؟ مش عارفين يردوا اشتد عليهم. حتى ان سعيد ابن العاص ابو خالد ابو خالد ابن سعيد ابن العاص لما مرض المرض اللي مات فيه دخل عليه ابو لهب اللهب كله يعوده
فلقاه بيبكي فبيقول له ما يبكيك ايه اللي بيبكيك؟ امن الموت تبكي؟ فلابد منه. قال له لا الله الله الله! يعني كافر ومش خايف من الموت ولكني اخاف الا تعبد العزى من بعدي
ياه على ملة عبدالمطلب يا شباب سبحان الله في ناس كده ابعت لي غلاما اعلمه السحر هو خايف ان الكفر ينطفي خايف ان الكفر ينطفي لولا ان صبرنا عليها زي ما كان ابو جهل بيقول اه كان محمد ده هيضلنا لولا ان صبرنا
امشوا واصبروا اصبروا يا شباب كلها ايام وهتعدي كلها ايام والكل هيدخل في النار يتصلي فبيقول له لا ولكني اخاف الا تعبد العزى من بعدي. قال ابو لهب والله ما عبدت في حياتك من اجلك
حتى تترك عبادتها بعد موتك ابو لهب شوفوا الكفار عمالين يشتغلوا في الحكمة بيقول له هي كانت اتعبدت من اجلك عشان تترك بعد موتك فقال له ايه؟ قال الان علمت ان لي خليفة يحميها من بعدي. ايوة كده يا اخي طمنتني وانا داخل قبري
داخل وانا كده متأكد ان فيه واحد كافر التقيل نسأل الله السلامة وطبعا كانت لهم اصنام تانية زي ما قلت لكم هبل وكان على صورة انسان وكان مقصور اليد اليمنى قيل وعملوا له ايد من دهب
سبحان الله وكان عندهم اقداح كده عند ابو آآ هبل ده ومكتوب في اولها صريح واخرها ايه؟ ملصق يعني في اول كده ليه القدح ده وكل شوية يعمل زي لعبة القمار كده
فيرموه واحدة خلفت ولا حاجة وشاكين فيروحوا ايه واخد قدح ويرميه لو خرج صريح يبقى المولود ده يتلحق بابيه. طب لو خرج غير كده نفوه عنه؟ كده نسأل الله السلامة. شفتم الحياة ماشية ازاي؟ عشان تعرف انت بدون التوحيد كنت هتكون فين دلوقتي
ولزمانك دلوقتي رايح قاعد عند منام سلم الله قلوبنا وقلوبكم من الشرك وكان لكل اهل دار في مكة صنم بيعبدوه من دون الله ولو حد عاوز يسافر ولازم يمسح الصنم قبل ما يمشي
ارجع كده ارجع كده ارجع كده فاكر صورة جده وصورة بابا وصورة ماما اللي انت عاملها كده ايه صورة كبيرة ورا الباب وانت ماشي كده مع السلامة يا ماما وانت داخل ازيك يا امي
اه كل ده من الازمات بتاعة تعميق وتصدير الصورة فيجي دول يخرجوا او يخشوا لازم ييجوا واول ما ييجي من السفر كان اول حاجة يعملها يدخل ايه؟ المنزل يتمسح به. لما بعث الله محمد
وقال لهم بقى الكلام ده. قال وجعل الالهة الها واحدا. ان هذا لشيء عجاب ان هذا لشيء عجاب الله اكبر وكان عم ييجي واحد يسافر ياخد اربع احجار. اي واحد مسافر ياخد اربع احجار. ياخد تلاتة يحطهم للموقد للايه؟ للفرن يعني عاوز ياكل
كده ويشرب فيسخن الاكل وكده يحط كده ايه التلاتة دول يحط عليه الايه الاناء عشان ايه يولد. طب والرابع ياخد احسن واحد فيهم ويعبده. ما هو مش عارف يا جماعة فطرة الانسان مش عارف يقعد دقيقة بدون رب
بدون حد يبث به مشاعره يقول له انا محتاج فحتى وهو طالع طلعة سفر فيقول لك ايه؟ اه لا هات لي حجر وكان ياخد معه صنم العجوة يتضايق ياكله او يجوع ما فيش مشكلة ياكل الهه ونعمل واحد تاني كمان. بس هي سبحان الله الفطرة والنزعة اللي جوة. عبادة
الاوسان دي كانت في العرب زي الاكسجين سبحان الله! بس بدأت ايه؟ تتعرى مع اي واحد كده فطريا بتتعرى زي الصحابي اللي راح لقى تعلب وواقف على جنب الصمد ويبول على رأسه. فقال
بقى رب يبول الثعلبان برأسه لقد هان من بالت عليه ثعالبه سبحان الله اه القيس ابن حجر ده في يوم من الايام اه القيس ده راح للصمم كان ابوه اتقتل وراح رمى القدح القداح عشان يشوف بقى ايه هل الصنم بيستفتيه يعني
ما هو ده الشيخ بتاعه هل ياخد بتار ابوه ولا يعفو فخرج الايه؟ على عكس ما يريد. فهو فهم ان الصنم ان هو بينهاه عن الاخذ. الصقر. هيعمل ايه؟ فراح ضارب الايه؟ ضربه برجله. فركز الصمد بقدمه
وسابه وشتمه وبيقول له ايه بقى؟ لو ان اباك قتل لقلت غير هذا يا سلام على الجمال يعني قيس ازاي بقى خلصوا دين ومجتمع نضف والحاجة دي نضفت ولاعبة جم يهدوا يهدموا العزة واللات ومناة حصلت مشكلة وهم
اللي هو بيهدموا الحاجات دي كلها. هل اكتشفوا حاجات تحتها ولا لا؟ ومين اللي هدم الحاجات دي كلها؟ كل ده هنعرفه ان شاء الله المرة القادمة. اسأل الله سبحانه وتعالى ان يسددنا واياكم
كل خير وان يملأ قلوبنا توحيدا واتباعا ويرزقني واياكم حسن الختام